Diari Oficial de la Generalitat Valenciana


Sumari del DOGV 9707, del 19-10-2023 (2023/10003)

DECRET 186 /2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/10/17/(1)**

### Versions

 24/02/2024 - Actualitat  Text inicial: 20/10/2023 - 23/02/2024 

### Dades del document

Número de DOGV
:   9707

Data del DOGV
:   19-10-2023

Secció del DOGV
:   I. DISPOSICIONS GENERALS

Número del document
:   2023/10026


Data del document
:   17-10-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Decret

Correcció d'errades

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * administració regional
    * legislació
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

D'acord amb la disposició derogatòria única del Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació, queden derogades totes les disposicions del mateix o d’inferior rang que s'oposen al que s’hi disposa. No obstant això, continuaran en vigor les previsions referents al nivell administratiu del departament mentres no siga dictada l'orde de desplegament del mencionat decret, de conformitat amb el que s'establix en l'article 84 del Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat."

**Versió vigent: 24.02.2024 -**

**Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport**

 

[**(DOGV núm. 9707 de 19.10.2023)**](https://dogv.gva.es/datos/2023/10/19/pdf/2023_10448.pdf)

 

 

PREÀMBUL

 

El Decret 10/2023, de 19 de juliol, del president de la Generalitat, pel qual es determinen el nombre i denominació de les conselleries, i les seues atribucions, crea la Vicepresidència Primera i Conselleria de Cultura i Esport. En l’article 3 s’assignen a la Vicepresidència Primera i Conselleria de Cultura i Esport les competències en matèria de cultura, promoció cultural, patrimoni cultural i esport.

Així mateix, mitjançant Decret 12/2023, de 20 de juliol, del president de la Generalitat, es determinen les secretaries autonòmiques de l’Administració del Consell, i s’estableix que la Vicepresidència Primera i Conselleria de Cultura i Esport disposarà com a òrgan superior de la Secretaria Autonòmica de Cultura i Esport.

Per part seua, el Decret 112/2023, de 25 de juliol, del Consell, pel qual estableix l’estructura orgànica bàsica de la Presidència i de les conselleries de la Generalitat, després de la modificació de determinats aspectes mitjançant Decret 126/2023, de 4 d’agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l’estructura orgànica bàsica de la Presidència i de les conselleries de la Generalitat, estructura en tres nivells la Vicepresidència Primera i Conselleria de Cultura i Esport: nivell superior i nivell directiu, de conformitat amb el que es preveu en l’esmentat decret, i el nivell administratiu. D’aquesta manera aquesta Conselleria està integrada per la Secretaria Autonòmica de Cultura i Esport com a òrgan de nivell superior, i com a òrgans directius la Sotssecretaria, la Direcció General de Cultura, la Direcció General de Patrimoni Cultural i la Direcció General d’Esport.

En aquest sentit, l’esmentat decret indica que, amb posterioritat a l’aprovació del reglament orgànic i funcional de la Vicepresidència Primera i Conselleria de Cultura i Esport mitjançant Decret del Consell, el nivell administratiu es desenvoluparà en la corresponent ordre.

En compliment d’aquest nou marc normatiu i règim competencial i de conformitat amb el que es preveu en l’article 23 del citat Decret 112/2023, de 25 de juliol, del Consell, correspon l’aprovació del reglament orgànic i funcional de la Vicepresidència Primera i Conselleria de Cultura i Esport, que determine les competències que s’atribueixen als òrgans superiors i centres directius que la componen.

Per tot això, de conformitat amb el que estableixen els articles 28.f i 64 de la Llei 5/1983, de 30 de desembre, del Consell, a proposta del vicepresident primer i conseller de Cultura i Esport, i prèvia deliberació del Consell, en la reunió de 17 d’octubre de 2023,

 

 

DECRETE

 

TÍTOL I  
 Disposicions generals

 

**Article 1. Competències de la Vicepresidència Primera i Conselleria de Cultura i Esport**

1. La Vicepresidència Primera i Conselleria de Cultura i Esport és el departament del Consell i màxim òrgan encarregat de la direcció i execució de la política del Consell en matèria de cultura, promoció cultural, patrimoni cultural i esport.

2. Territorialment, la Vicepresidència Primera i Conselleria de Cultura i Esport s’organitza en serveis centrals, que estenen la seua competència a tot l’àmbit de la Comunitat Valenciana, i direccions territorials amb competència en el seu propi àmbit territorial.

 

**Article 2. Òrgans superiors, centres directius i nivell administratiu**

1. La Vicepresidència Primera i Conselleria de Cultura i Esport, sota l’autoritat de la persona titular està integrada pels òrgans superiors i centres directius següents:

a) Secretaria Autonòmica de Cultura i Esport.

b) Sotssecretaria.

c) Direcció General de Cultura.

d) Direcció General de Patrimoni Cultural

e) Direcció General d’Esport.

2. El nivell administratiu de la Vicepresidència Primera i Conselleria de Cultura i Esport està constituït per totes les unitats dependents directament dels òrgans superiors i del nivell directiu.

 

**Article 3. Substitucions**

1. En els casos d’absència o malaltia de la persona titular del departament, serà aplicable el que disposa l’apartat i de l’article 12 de la Llei 5/1983, de 30 de desembre, de la Generalitat, del Consell (d’ara endavant, Llei del Consell). Fins que es resolga la substitució, les competències com a titular del departament, a excepció de les que li corresponen com a membre del Consell, seran exercides temporalment per la persona titular de la Secretaria Autonòmica, la Sotssecretaria i les direccions generals, seguint l’ordre previst en l’article 2 d’aquest reglament.

2. Aquest ordre serà aplicable, així mateix, a l’efecte de la substitució en els casos de vacant, absència, malaltia o altres causes d’impossibilitat, per a la Secretaria Autonòmica, la Sotssecretaria i les direccions generals.

3. El que s’estableix en els apartats anteriors s’entén sense perjudici del que, si és el cas, dispose la persona titular de la Conselleria, mitjançant resolució.

 

 

TÍTOL II  
 Estructura i competències dels òrgans superiors  
 i directius de la Conselleria

 

CAPÍTOL I  
 Persona titular de la Vicepresidència Primera i   
 Conselleria de Cultura i Esport

 

**Article 4. Atribucions de la persona titular de la Vicepresidència Primera i Conselleria de Cultura i Esport**

1. La persona titular de la Vicepresidència Primera i Conselleria de Cultura i Esport és l’autoritat superior del departament, i exerceix les competències que li confereix la Llei del Consell i qualsevol altra que li atorgue l’ordenament jurídic en l’àmbit competencial assignat a la Vicepresidència Primera i Conselleria de Cultura i Esport. En la seua condició de titular de la vicepresidència primera s’encarrega dels assumptes que el president de la Generalitat li encomane i que formen part de la competència d’aquest, i assumeix les funcions de la presidència del Consell en cas de vacant o en absència del seu titular.

2. La persona titular del departament, sota la superior autoritat del Consell, assumeix la representació orgànica de la Vicepresidència Primera i Conselleria de Cultura i Esport, davant qualsevol classe d’institucions públiques i privades.

 

 

CAPÍTOL II  
 La Secretaria Autonòmica de Cultura i Esport

 

**Article 5. Secretaria Autonòmica de Cultura i Esport**

1. Sota la superior direcció de la persona titular de la Vicepresidència Primera i Conselleria de Cultura i Esport, la Secretaria Autonòmica de Cultura i Esport és l’òrgan superior de la Conselleria de Cultura i Esport que assumix les competències que li atribuïx l’article 68 de la Llei del Consell, en matèria de proposta i execució de la política cultural relativa a teatre, música, cinema, dansa, circ, exposicions i museus, llibre, biblioteques, arxius, patrimoni cultural valencià, esport, pilota valenciana, gestió de les infraestructures culturals i esportives, mecenatge i ajudes i subvencions de l’àmbit cultural i esportiu; assumix, a més, directament, les competències de l’Oficina de Mecenatge. ****[1]****

2. La Secretaria Autonòmica de Cultura i Esport dirigirà, impulsarà i coordinarà les relacions institucionals amb altres entitats públiques i privades, sense perjudici de les atribucions legals i reglamentàries d’altres òrgans de l’administració de la Generalitat.

3. De la Secretaria Autonòmica de Cultura i Esport depenen els centres directius següents:

a) Direcció General de Cultura

b) Direcció General de Patrimoni Cultural

c) Direcció General d’Esport

 

**Article 6. Direcció General de Cultura**

1. La Direcció General de Cultura exerceix les competències previstes en l’article 70 de la Llei del Consell, i les altres previstes en l’ordenament jurídic en matèria de conservació, protecció, enriquiment, difusió i foment de la cultura, especialment les polítiques de foment del llibre i la lectura; impuls i investigació de les tradicions i institucions tradicionals del poble valencià; patrimoni bibliogràfic, gestió de biblioteques, i arxius. Entre altres, exercirà les competències següents:

a) La promoció, difusió, protecció i foment de la política cultural valenciana, en les matèries de la seua competència i en coordinació i sota la superior direcció de la Secretaria Autonòmica.

b) El desenvolupament i estudi de les tradicions del poble valencià, així com l’impuls de les tradicions i institucions tradicionals.

c) La promoció i ajuda a la creació literària, a l’activitat editorial valenciana i a totes les manifestacions de caràcter anàleg que es desenvolupen en l’àmbit de la Comunitat Valenciana.

d) La proposta de convocatòria d’ajudes, subvencions i beques en matèria de promoció cultural, del llibre, la lectura, biblioteques, hemeroteques, arxius i tradicions i institucions tradicionals del poble valencià, així com la gestió d’aquestes.

e) L’estudi, enriquiment, conservació i restauració del patrimoni bibliogràfic i documental de la Comunitat Valenciana, així com l’exercici de les facultats per a la seua vigilància i tutela, inclòs el règim sancionador, d’acord amb el que es preveu en l’ordenament jurídic.

f) L’exercici de les competències en matèria de manteniment, custòdia, exhibició, investigació i digitalització de tots els arxius de la Generalitat, de l’Arxiu Històric de la Comunitat Valenciana, de l’Arxiu del Regne i de la resta d’arxius de titularitat estatal gestionats per la Conselleria.

g) L’exercici de les funcions assignades al departament en matèria de depòsit legal i del registre de la propietat intel·lectual de la Comunitat Valenciana.

h) La coordinació, seguiment i avaluació en l’àmbit de les arts escèniques, musicals i audiovisuals.

i) Qualsevol altra competència que li atribuïsquen les disposicions vigents o li encomanen les persones titulars de la Conselleria o de la Secretaria Autonòmica de Cultura i Esport de la qual depén.

2. Dependrà funcionalment de la Direcció General el personal de l’Administració de la Generalitat que realitza les competències d’arxiu.

 

**Article 7. Direcció General de Patrimoni Cultural**

La Direcció General de Patrimoni Cultural assumeix les competències previstes en l’article 70 de la Llei del Consell, i les altres previstes en l’ordenament jurídic en matèria de conservació, protecció, enriquiment, restauració, difusió i foment del patrimoni cultural valencià, tant moble com immoble; museus i suport tècnic. Entre altres, exercirà les competències següents:

a) La protecció, difusió, enriquiment, estudi i la investigació, conservació i restauració dels béns integrants del patrimoni cultural valencià, tant moble com immoble i immaterial, així com la promoció, planificació i difusió del seu coneixement i la incorporació d’aquests a usos actius, respectuosos i adequats a la seua naturalesa, sense perjudici de les competències atribuïdes als ens públics adscrits a la Conselleria.

b) L’exercici de les facultats de vigilància i tutela legal del patrimoni cultural valencià, conforme amb el que es preveu en l’ordenament jurídic.

c) L’elaboració i manteniment de l’inventari general del patrimoni cultural valencià.

d) La proposta de creació, gestió i regulació de museus i altres centres de depòsit cultural.

e) La proposta de convocatòries d’ajudes i subvencions en matèria de patrimoni cultural valencià, així com la gestió d’aquestes.

f) La internacionalització de la difusió, intercanvi i coneixement del nostre patrimoni historicoartístic material i immaterial.

g) La coordinació i difusió de la xarxa de museus valencians a través d’aplicacions accessibles i l’ús de les noves tecnologies.

h) L’impuls i la coordinació de la relació entre tots els espais museístics de la Comunitat Valenciana.

i) Qualsevol altra competència que li atribuïsquen les disposicions vigents o li encomanen les persones titulars de la conselleria o de la secretaria autonòmica de la qual depén.

 

**Article 8. Direcció General d****’Esport**

1. La Direcció General d’Esport assumeix les competències previstes en l’article 70 de la Llei del Consell en matèria de foment i promoció de l’activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l’esport, i, especialment, per la seua singularitat, les vinculades a la pilota valenciana, i coordinació dels esdeveniments de caràcter esportiu organitzats per la Generalitat. Entre altres, exercirà les competències següents:

a) El foment, suport, protecció i tutela de l’associacionisme esportiu, i requerirà el correcte funcionament de les competències públiques que per delegació de la Generalitat exerceixen les federacions esportives de la Comunitat Valenciana.

b) Autoritzar i revocar la inscripció i anotació en el Registre d’Entitats Esportives dels clubs esportius, federacions esportives, grups de recreació esportiva, agrupacions de recreació esportiva, seccions esportives d’altres entitats, seccions de recreació esportiva d’altres entitats, societats anònimes esportives i associacions de federacions esportives de la Comunitat Valenciana, tal com estableix la normativa vigent. En aquest àmbit donarà suport administratiu al Tribunal de l’Esport.

c) Fomentar l’organització de l’esport en edat escolar i universitària i col·laborar-hi.

d) Qualificar els i les esportistes d’elit de la Comunitat Valenciana i col·laborar amb les federacions esportives en matèria d’esport d’elit.

e) Proposar la regulació i supervisar els centres de tecnificació esportiva i els programes de suport a l’esport d’elit a la Comunitat Valenciana.

f) El foment, desenvolupament, millora, actualització, modernització i construcció de la xarxa d’infraestructures de l’esport, així com les instal·lacions pròpies de la Generalitat especialment les destinades a la tecnificació esportiva i els esports en el medi natural.

g) Exercir la funció inspectora en matèria d’esport.

h) Desenvolupar la formació contínua en ciències de l’activitat física i l’esport a través de l’Escola de l’Esport de la Generalitat i col·laborar amb les federacions esportives en la formació de personal tècnic esportiu.

i) Qualsevol altra competència que li atribuïsquen les disposicions vigents o li encomanen les persones titulars de la conselleria o de la secretaria autonòmica de la qual depén.

 

 

CAPÍTOL III  
 Sotssecretaria

 

**Article 9. Sotssecretaria******[2]****

1. La persona titular de la Sotssecretaria, sota la directa dependència de la persona titular de la Conselleria, exercix les atribucions que li conferix l’article 69 de la Llei del Consell, en l’àmbit competencial de la Vicepresidència Primera i Conselleria de Cultura i Esport.

2. En particular, li corresponen les competències següents:

a) Dirigir i coordinar els servicis generals i dependències comunes de la Conselleria.

b) Coordinar, supervisar i controlar l’organització i el funcionament de tots els centres, servicis i unitats de la Conselleria.

c) Coordinar i impulsar la tramitació dels projectes normatius del departament, supervisar i remetre els expedients d’assumptes que s’hagen d’elevar a la Comissió de Secretaries Autonòmiques i Sotssecretaries, així com emetre informe sobre els assumptes que hagen de sotmetre’s al Consell, al president o presidenta de la Generalitat o a altres òrgans, quan això siga preceptiu o així ho dispose la persona titular de la Conselleria.

d) Gestionar i coordinar la tramitació dels convenis i acords de col·laboració del departament, així com els que hagen de proposar-se al Consell per a la subscripció amb entitats públiques o privades.

e) Obtindre l’emissió dels informes jurídics preceptius, d’acord amb el que es disposa en els apartats 2 i 3 de l’article 5 de la Llei 10/2005, de 9 de desembre, de la Generalitat, d’assistència jurídica a la Generalitat.

f) Disposar la publicació, quan siga procedent, de les disposicions, resolucions i anuncis que emanen d’òrgans de la Conselleria en els diaris oficials.

g) Elaborar i emetre informes i proposar disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.

h) Gestionar les despeses de personal del departament i tramitar les incidències de nòmina, sense perjuí de les facultats atribuïdes a altres òrgans.

i) Exercir la potestat disciplinària respecte del personal adscrit a la Conselleria, excepte en el cas que la sanció proposada siga la de separació del servici.

j) Realitzar la planificació i programació econòmica, elaborar la proposta d’avantprojecte del pressupost anual, tramitar les modificacions pressupostàries i realitzar el seguiment de l’execució del pressupost, així com la gestió d’este en totes les seues fases comptables.

k) Informar el personal superior i directiu de la Conselleria de la procedència legal i viabilitat econòmica dels seus projectes, plans i programes d’actuació.

l) Tramitar i formalitzar els ingressos que s’originen per les activitats dels diferents centres directius del departament.

m) Dissenyar, executar i mantindre actualitzats els programes d’informació i gestió econòmica del departament, i establir les directrius per a la correcta gestió de despeses i ingressos i l’òptima utilització dels recursos.

n) Tramitar, proposar i, en general, executar els actes de gestió econòmica i administrativa que corresponguen a l’àmbit funcional de la Sotssecretaria i d’acord amb el que establisquen les disposicions i instruccions dictades pels òrgans competents.

o) Gestionar i tramitar els expedients de contractació en el seu àmbit competencial.

p) La tramitació dels procediments de responsabilitat patrimonial.

q) Dirigir el Registre General, així com coordinar i supervisar l’organització i funcionament en els diferents centres, servicis i unitats dependents de la Conselleria.

r) Dur a terme la gestió patrimonial dels béns afectes a la Conselleria

s) Organitzar i controlar els assumptes generals i l’actualització periòdica de l’inventari de béns i material.

t) Promoure i coordinar les accions i mesures de transparència que s’establisquen en l’àmbit de la Conselleria, en compliment del que es disposa en la Llei 1/2022, de 13 d’abril, de transparència i bon govern de la Comunitat Valenciana, i realitzar-ne el seguiment i la vigilància.

u) Promoure, dirigir, coordinar i supervisar el compliment de la normativa de protecció de dades de caràcter personal en relació amb els tractaments de dades de les quals la Conselleria té la consideració de responsable, sense perjuí de les funcions de gestió i supervisió que cor· responen als òrgans superiors i directius, en l’àmbit de les seues competències materials, en compliment del que es disposa en la normativa reguladora de la matèria.

v) Promoure la racionalització de procediments administratius, així com l’elaboració d’estudis i propostes sobre normalització de la documentació, simplificació administrativa i qualitat dels servicis públics de la Conselleria, sense perjuí de les funcions atribuïdes a l’òrgan directiu competent per raó de la matèria, així com impulsar l’elaboració d’estadístiques en matèries competència de la Conselleria en col·laboració amb els servicis competents en matèria d’estadística de la Generalitat.

3. Sota la directa dependència del vicepresident primer i conseller de Cultura i Esport, a la persona titular de la Sotssecretaria se li atribuïx la coordinació, supervisió i control de les entitats, organismes, fundacions i consorcis que integren el sector públic instrumental, cultural i esportiu de la Generalitat adscrits a esta conselleria.

4. Així mateix, exercirà qualsevol altra competència que se li encomane o se li delegue, o que li conferisquen altres disposicions legals o reglamentàries.

 

 

TÍTOL III  
 Organització territorial

 

**Article 10. Direccions territorials**

1. Com a expressió del principi de desconcentració administrativa, la Conselleria s’organitza territorialment en serveis centrals, que estenen la seua competència a tot l’àmbit de la Comunitat Valenciana, i en direccions territorials, amb competència d’àmbit provincial.

2. En cadascuna de les capitals de les províncies d’Alacant, Castelló i València hi haurà una direcció territorial de Cultura i Esport, que actuarà sota la dependència orgànica de la Sotssecretaria i amb competència en el territori de la respectiva província, al capdavant de la qual hi haurà un director o directora territorial amb el caràcter de representant permanent de la Conselleria en el seu respectiu territori.

3. Funcionalment, les direccions territorials depenen dels diferents centres directius de la Conselleria, segons l’índole de la matèria, els quals establiran els criteris i directrius necessaris en el seu àmbit funcional per a garantir la coordinació i homogeneïtat d’actuació d’aquelles.

 

 

DISPOSICIONS ADDICIONALS ****[3]****

 

**Primera**

Estan adscrits a la Vicepresidència Primera i Conselleria de Cultura i Esport els següents ens del sector públic instrumental:

Les entitats de dret públic: l’Institut Valencià d’Art Modern, l’Insti tut Valencià de Cultura, l’Institut Valencià de Conservació, Restauració i Investigació i el Patronat del Misteri d’Elx.

El Consorci de Museus de la Comunitat Valenciana.

El Palau de les Arts Reina Sofia, Fundació de la Comunitat Valenciana.

El Circuit del Motor i Promoció Esportiva, SA.

 

**Segona**

Adscripció de museus i entitats culturals

El Museu de Belles arts de València, així com el seu personal, queden adscrits a la Direcció General de Patrimoni Cultural.

El Museu Castillo-Teatre de Sagunt, el Museu Arqueològic de Sagunt, el Museu Històric de Sagunt, el Museu de la Valltorta de Tírig, el Monestir de Santa Maria de la Valldigna i el Centre d’Arqueologia Subaquàtica de la Comunitat Valenciana, així com el seu personal, que· den adscrits orgànicament i funcionalment a la Direcció General de Patrimoni Cultural.

El Museu de la Impremta i de les Arts Gràfiques del Puig de Santa Maria, així com el seu personal, queden adscrits orgànicament i funcionalment a la Direcció General de Cultura.

 

**Tercera. Adscripció de l****’Arxiu Hist****òric de la Comunitat Valenciana**

L’Arxiu Històric de la Comunitat Valenciana queda adscrit orgànicament i funcionalment a la Direcció General de Cultura.

 

**Quarta**

El Patronat del Misteri d’Elx i el Patronat del Palmeral d’Elx

El Patronat del Misteri d’Elx i el Patronat del Palmeral d’Elx s’articulen, orgànicament i funcionalment, a través de la Direcció General de Patrimoni Cultural.

 

 

DISPOSICIÓ TRANSITÒRIA

 

**Primera. Règim transitori de les unitats i llocs de treball de nivell administratiu**

Els diferents centres gestionaran els crèdits relatius a les competències que els han sigut atribuïdes pel present decret.

Al mateix temps, les unitats i llocs de treball de nivell administratiu configurades seguint l’anterior estructura de conselleries del Consell i els corresponents reglaments orgànics i funcionals continuaran subsistents, retribuïdes a càrrec dels mateixos crèdits pressupostaris amb els quals eren fins al moment, i donaran el suport administratiu en relació amb aquells assumptes i expedients que els corresponguen en les matèries que gestionaven amb anterioritat a l’entrada en vigor d’aquest decret, sense perjudici de la competència per a resoldre dels òrgans als quals els ha sigut atribuïda.

Tot això es mantindrà fins que es dicte l’ordre de desplegament d’aquest reglament i es duguen a terme les modificacions pressupostàries corresponents, així com les actuacions que procedisquen sobre els esmentats llocs de treball en el marc de la vigent normativa en matèria de funció pública per a l’adequació de la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquesta.

Així mateix, des del moment d’entrada en vigor d’aquest decret i sense perjudici de l’anterior, es podran produir els canvis d’adscripció d’unitats administratives que procedisquen, de conformitat amb la reorganització efectuada.

 

**Segona. Assumpció temporal de competències**

Les persones titulars de les direccions generals competents per raó de la matèria exerciran les competències que s’atribueixen en el Decret 107/2017, de 28 de juliol, del Consell, pel qual s’aprova el Reglament de regulació de les actuacions arqueològiques a la Comunitat Valenciana i en el Decret 23/1989, de 27 de febrer, del Consell, pel qual es regula l’exercici de competències en matèria de patrimoni històric, a les persones titulars de direccions territorials, fins a la creació i posada en funcionament de les direccions territorials de Cultura i Esport.

 

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang o inferior que s’oposen a aquest decret. No obstant això, continuaran en vigor aquelles previsions d’aquest referents al nivell administratiu del departament, en tant es dicte l’ordre de desplegament d’aquest decret, de conformitat amb el que s’estableix en l’article 23 del Decret 112/2023, de 25 de juliol, del Consell, pel qual s’estableix l’estructura orgànica bàsica de la Presidència i les conselleries de la Generalitat.

 

 

DISPOSICIONS FINALS

 

**Primera. Habilitació per al desplegament i execució del decret**

Es faculta la persona titular de la Vicepresidència Primera i Conselleria de Cultura i Esport per a dictar les disposicions que requerisca l’execució i desplegament d’aquest decret, en compliment del que es disposa en l’article 65 de la Llei del Consell i, especialment l’Ordre de desenvolupament d’aquest a què es fa referència en l’article 23 del Decret 112/2023, de 25 de juliol, del Consell, pel qual s’estableix l’estructura orgànica bàsica de la Presidència i les conselleries de la Generalitat, previ informe favorable dels òrgans competents en matèria d’hisenda i de funció pública.

 

**Segona. Entrada en vigor**

Aquest decret entrarà en vigor l’endemà de la publicació en el *Diari Oficial de la Generalitat Valenciana*.

 

València, 17 d’octubre de 2023

 

El president de la Generalitat,  
 CARLOS MAZÓN GUIXOT

 

El vicepresident primer i conseller de Cultura i Esport,  
 VICENTE JOSÉ BARRERA SIMÓ

 

 

---

****[1]****L’apartat 1 de l’article 5 es modifica pel [**Decret 22/2024, de 21 de febrer, del Consell**](https://dogv.gva.es/va/eli/es-vc/d/2024/02/21/22/), pel qual es modifica el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport (DOGV núm. 9795 de 23.02.2024).

****[2]****L’article 9 es modifica pel [**Decret 22/2024, de 21 de febrer, del Consell**](https://dogv.gva.es/va/eli/es-vc/d/2024/02/21/22/).

****[3]****Les disposicions addicionals primera, segon i quarta es modifiquen pel [**Decret 22/2024, de 21 de febrer, del Consell**](https://dogv.gva.es/va/eli/es-vc/d/2024/02/21/22/).


Còpia Permalink ELI